Diari Oficial de la Generalitat Valenciana


Sumari del DOGV 1999, del 06-04-1993 (1993/827598)

RESOLUCIÓ de 23 de febrer de 1993, del Secretari General de la Conselleria de Cultura, Educació i Ciència, per la qual classifica i inscriu en el Registre de Fundacions de la conselleria esmentada la Fundación Cultural Caja de Ahorros del Mediterráneo.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1999

Data del DOGV
:   06-04-1993

Secció del DOGV
:   ALTRES DISPOSICIONS

Número del document
:   1993/827598


Data del document
:   23-02-1993

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 23 de febrer de 1993, del Secretari General de la Conselleria de Cultura, Educació i Ciència, per la qual classifica i inscriu en el Registre de Fundacions de la conselleria esmentada la Fundación Cultural Caja de Ahorros del Mediterráneo.  
Vist l'expedient incoat a instància del Sr. Francisco Rodríguez Valderrama, President de la Fundación Cultural Caja de Ahorros del Mediterráneo, d'ara endavant, Fundació Cultural CAM, que actua en nom i representació d'aquesta, en el qual sol·licita la classificació i inscripció de l'entitat esmentada en el Registre de Fundacions de la Conselleria de Cultura, Educació i Ciència.  
Vist  
1. Que la Caja de Ahorros del Mediterráneo i la Caja de Ahorros Provincial de Alicante y Valencia institueixen la Fundación Cultural CAM, manifestant expressament la voluntat fundacional esmentada mitjançant escriptura pública autoritzada pel notari d'Alacant el Sr. Antonio Ripoll Jaén, amb data 23 de març de 1992, amb el número 884 de protocol, i atorgada pels senyors Miguel Romà Riera i Román Bono Guardiola, en representació de l'entitat financera al·ludida em primer lloc, i pels senyors Francisco Benabeu Alberola i Francisco Rodríguez Valderrama, en representació de la segona.  
2. Que de l'esperit i lletra de la voluntat fundacional, de l'article 4t dels estatuts de l'entitat que ací s'inscriu, protocol·litzats en la redacció definitiva per escriptura de modificació de l'esmentada en el vist anterior, amb data 19 de gener de 1993, autoritzada pel notari susdit, amb el núm. 150 de protocol, i de la programació d'activitats que hi ha a l'expedient administratiu assenyalat, es desprèn que l'objecte n'és el foment i la divulgació, amb caràcter general, de l'acció científica i tècnica en totes les manifestacions possibles, i es concreta aquesta finalitat en les activitats descrites en el paràgraf segon, apartats a, b i e, del mateix article 4t estatutari, les quals, en resum, se centren en la gestió i administració de l'obra social de la Caja de Ahorros del Mediterráneo, així com en la realització de qualssevol altres activitats de tipus cultural o social que promoga per si o en col·laboració amb l'entitat financera esmentada o amb altres institucions.  
3. Que segons l'article 3r dels estatuts de la Fundación Cultural CAM, el domicili s'estableix a Alacant, carrer de San Fernando, núm. 40.  
4. Que l'import de la dotació fundacional consignat en el segon disposen de l'escriptura de 23 de març de 1992 i en l'article 23 dels estatuts de l'entitat, i constituït per diners en efectiu, puja a quatre milions de pessetes, aportats per parts iguals per cadascuna de les entitats fundadores, i que s'ha dipositat a nom de la fundació en establiment un financer.  
5. Que, d'acord amb l'article 24 dels estatuts fundacionals esmentats, els excedents d'ingressos de l'entitat podran incrementar el capital fundacional.  
6. Que el patronat, òrgan suprem de govern i administració de la fundació, tal com es qualifica en l'article 9 estatutari, regulat en els articles 6 a 9, ambdós inclusivament, i en les disposicions transitòries 2ª i 3ª, dels estatuts, queda integrat en el moment constitutiu, d'acord amb les disposicions darrerament assenyalades, pels membres següents:  
- President: Sr. Francisco Rodríguez Valderrama, com a president de la Caja de Ahorros Provincial de Alicante y Valencia.  
- Vice-president 1r: Sr. Juan Monreal Martínez, membre del Consell d'Administració de la Caja de Ahorros del Mediterráneo.  
- Vice-president 2n: Sr. José-María Amat Amer, membre del Consell d'Administració de la Caja de Ahorros Provincial de Alicante y Valencia.  
- Vice-president 3r: Sr. Joan-Josep Baixauli Baixauli, membre del Consell d'Administració de la Caja de Ahorros del Mediterráneo.  
- Secretari: Sr. José-Miguel Llorca Llinares, membre del Consell d'Administració de la Caja de Ahorros Provincial de Alicante y Valencia.  
- Vice-secretari: Sr. Ramón Berenguer Prieto, membre del Consell d'Administració de la Caja de Ahorros del Mediterráneo.  
- Vocals  
a) Per ser membres del Consell d'Administració de la Caja de Ahorros del Mediterráneo, els vocals següents: Sr. Eduardo Corbí Cabrera, Sr. Pedro Hernández Rodríguez, Sr. Ignacio-Gabriel Jiménez Raneda, Sr. Francisco Navarro Balsalobre, Sr. Mariano de Paco de Moya, Sr. José-María Pelluz Alcantud, Sr. Luis Puig Oliver, Sr. Cristóbal Quesada Blaya i Sr. Mariano Sánchez Gil.  
b) Per ser membres del Consell d'Administració de la Caja de Ahorros Provincial de Alicante y Valencia, els vocals següents: Sra. Concepción Moñino Martínez i Sr. Miguel Valor Peidró.  
c) Per ser director general de la Caja de Ahorros del Mediterráneo, Sr. Miguel Romá Riera.  
d) Per ser Director General de la Caja de Ahorros de Alicante y Valencia, Sr. Francisco Bernabeu Alberola.  
e) Per ser directius i/o tècnics de la Caja de Ahorros del Mediterráneo, designats pel director general d'aquesta entitat, els vocals següents: Sr. Juan-Antonio Gisbert García, Sr. Roberto-Lidiano López Abad i Sr. José-Manuel Fernàndez Melero.  
f) Per ser directiu i/o tècnic de la Caja de Ahorros Provincial de Alicante y Valencia, designat pel director general d'aquesta entitat, Sr. José-Antonio Lafuente Andújar.  
g) Per designació conjunta dels consells d'administració de les dues entitats fundadores, i basant-se en el reconegut prestigi dels designats en els camps d'activitats que constitueixen l'objecte de la fundació, els vocals següents: Sr. Andrés Amorós Guardiola, Sr. Carlos Belmonte Martínez, Sr. Javier Díez de Revenga y Torres, Sr. Segundo García-López Manzanet, Sr. José-Manuel Garrido Guzmán, Sr. José-María Gil Suay, Sr. Ramón Martín Mateo, Sr. Antonio-Gregorio Mira-Perceval Pastor, Sr. Francisco Oliver Narbona i Sr. José-Carlos Rovira Soler.  
7. Que per sengles certificacions de la Caja de Ahorros del Mediterráneo i de la Caja de Ahorros Provincial de Alicante y Valencia s'ha acreditat que en el nomenament, la designació o l'elecció dels membres del patronat assenyalats en el darrer vist, s'han acomplert les prescripcions contingudes a l'efecte en les disposicions transitòries 2ª i 3ª dels estatuts fundacionals.  
8. Que tots els membres del patronat enunciats en el sisè vist n'han acceptat els càrrecs.  
Atés  
1. Que és competent aquesta Conselleria de Cultura, Educació i Ciència per a resoldre l'expedient, en virtut de les atribucions que té conferides pels decrets de la Presidència de la Generalitat Valenciana 108/1983, de 15 de setembre; 171/1983, de 29 de desembre, i 4/1986, de 27 de febrer, en relació, respectivament, amb els reials decrets 2093/1983, de 28 de juliol; 3066/1983, de 13 d'octubre, i 2633/1985, de 20 de novembre.  
2. Que l'expedient ha estat promogut per part legitimada a l'efecte, que s'han aportat els documents essencials exigits pels articles 6, 22, 26, 83 i 84, en relació amb el 79, del vigent Reglament de les Fundacions Culturals Privades i Entitats Anàlogues, aprovat pel Decret núm. 2930/1972, de 21 de juliol, per obtenir la inscripció en el registre de fundacions de la Conselleria de Cultura, Educació i Ciència, i que s'han acceptat els càrrecs del patronat per les persones que hi són assenyalades en els termes previstos en l'article 6.6 del text reglamentari esmentat.  
3. Que els estatuts de la fundació, que consten de 33 articles, agrupats en cinc títols, i de quatre disposicions transitòries, han estat autoritzats per Resolució del Director General de l'Institut Valencià de Finances, amb data 18 de gener de 1993, pel que fa a la realització de l'objecte fundacional consignat en els estatuts, és a dir, la gestió i l'administració de les obres socials de les caixes d'estalvis per part de fundacions creades per aquestes, tot d'acord amb l'article 10 de l'Ordre de 19 de juny de 1979, del Ministeri d'Economia i Hisenda, l'article 7.3 del Decret 109/1983, de 12 de setembre, del Consell de la Generalitat Valenciana, i el Decret 132/1992, de 20 de juliol, del Govern Valencià, i que, a l'efecte de la inscripció de la fundació en el registre que hi ha en aquesta Conselleria de Cultura, Educació i Ciència, no presenten cap contravenció jurídica que en determine la nul·litat.  
4. Que per l'entitat i dimensió de l'objecte fundacional és de suposar que les despeses d'administració superen el percentatge previst en l'article 39.2, primer incís, del reglament assenyalat, per la qual cosa procedeix autoritzar l'augment d'aquell percentatge fins al límit màxim previst pel precepte esmentat, in fine; i que pel mateix motiu, i atesos els avenços informàtics així com la necessària agilitat en la gestió comptable no hi ha impediment per a dispensar la fundació de portar el llibre major.  
5. Que de la voluntat fundacional, dels estatuts de la fundació i de la programació que hi ha en l'expedient, es desprèn que l'entitat de referència és subsumible en els números 2, 3 i 4 de l'article 2 del reglament abans esmentat i n'és per això procedent la classificació com a fundació cultural privada de finançament, servei i promoció.  
Vistos els articles 84 i 103.4 del Reglament de les Fundacions Culturals Privades i Entitats Anàlogues, aprovat pel Decret número 2930/1972, de 21 de juliol, i els altres d'aplicació legal i pertinent, i fent ús de les facultats delegades per l'Ordre de 7 d'octubre de 1987, de la Conselleria de Cultura, Educació i Ciència, resolc:  
Primer  
Classificar la Fundación Cultural Caja de Ahorros del Mediterráneo, d'Alacant, com a fundació cultural privada de finançament, servei i promoció.  
Segon  
Ordenar-ne la inscripció en el Registre de Fundacions de la Conselleria de Cultura, Educació i Ciència.  
Tercer  
Confiar el Govern de la Fundación Cultural Caja de Ahorros del Mediterráneo al patronat integrat per les persones a qui legalment correspon i que inicialment i transitòria són les anomenades en el sisè vist d'aquesta resolució.  
Quart  
Que la Fundación Cultural Caja de Ahorros del Mediterráneo comunique al protectorat el nombre de membres i la composició exacta del patronat, una vegada transcorregut el període d'interinitat consignat en la disposició transitòria 2ª, per tal de conformar regularment aquell òrgan d'acord amb l'establert en l'article 6 dels estatuts, i haurà d'emetre informe al protectorat igualment de qualsevol variació ulterior que s'hi produesca en el nombre de membres o en la composició del patronat.  
Cinquè  
Aprovar els estatuts de la Fundación Cultural Caja de Ahorros del Mediterráneo.  
Sisè  
Autoritzar la Fundación Cultural Caja de Ahorros del Mediterráneo perquè l'import de les despeses d'administració puguen excedir del deu per cent dels ingressos anuals ordinaris que per tots els conceptes perceba la fundació esmentada, sense que en cap cas se'n puga sobrepassar el vint per cent.  
Setè  
Dispensar la Fundación Cultural Caja de Ahorros del Mediterráneo de portar el llibre major de comptabilitat.  
Contra aquesta resolució es pot interposar recurs de reposició davant el Conseller de Cultura, Educació i Ciència, en el termini d'un mes, comptador des de la recepció de la notificació.  
València, 23 de febrer de 1993.- El Secretari General: Antoni Sarrià i Morell.